Copyright 2001 Idol FX AB. Kaikki oikeudet pidätetään. Ohjelman tai sen osien, kuvien, äänten tai tekstien kopiointi on kielletty ilman Idol FX AB:n antamaa kirjallista suostumusta.

HUOMAUTUS! Lue tämä asiakirja, ennen kuin alat käyttää oheista ohjelmaa ("Ohjelma"). Käyttämällä Ohjelmaa asiakas sitoutuu tämän käyttöoikeussopimuksen ehtoihin. Tämä on oikeudellisesti sitova käyttöoikeussopimus asiakkaan ("Asiakas") ja Idol FX AB ("IDOL") välillä.

Käyttöoikeussopimuksen ehdot
IDOL myöntää Asiakkaalle yleisen, rajoitetun oikeuden käyttää Ohjelmaa sen kanssa yhteensopivan laitteiston kanssa takuuehtojen mukaisesti. Ohjelmaa ei ole myyty Asiakkaalle. Asiakas ei saa siirtää tähän käyttöoikeussopimukseen sisältyviä oikeuksiaan. IDOL pidättää kaikki ne oikeudet Ohjelmaan, joita ei ole nimenomaan luovutettu Asiakkaalle.
Kopioiminen. Tätä Ohjelmaa ei saa käyttää useammassa kuin yhdessä tietokoneessa. Ohjelmaa tai sen osaa ei saa kopioida. 
Käyttöoikeusrajoitukset. Ohjelma ja siihen liittyvä kirjallinen materiaali on suojattu tekijänoikeuslaeilla. Ohjelman valmistustapaa ei saa perusteellisesti tutkia siten, että se on Asiakkaan tai muun henkilön tulkittavissa tai käytettävissä, eikä sen ohjelmakoodia saa purkaa eikä lähdekoodia johtaa. Ohjelmaa ei saa muuttaa, asentaa, kääntää, lainata, vuokrata, myydä tai muuten siirtää toiselle käyttäjälle. Ohjelmaa ei myöskään saa toimittaa yleiseen tietoverkkoon, eikä tuotteita, jotka perustuvat Ohjelmaan tai johonkin sen osaan, saa valmistaa.
Oikeudet. Asiakas omistaa ne CD-levyt, joille Ohjelma on tallennettu, mutta IDOL pidättää omistusoikeuden kaikkiin Ohjelman kopioihin. Ohjelma on suojattu tekijänoikeuslailla.

Rajoitettu takuu 
Takuu. IDOL vastaa siitä, että Ohjelman sisältävissä CD-levyissä ei esiinny materiaalivikoja tai laatuvirheitä tavanomaisessa käytössä 90 päivän aikana ostopäivästä lukien.
Vastuuvapaus. Rajoitettua takuuta lukuun ottamatta IDOL ei myönnä Ohjelmalle tai siihen liittyvälle kirjalliselle materiaalille minkäänlaista takuuta. Ohjelma ja siihen liittyvä materiaali toimitetaan sellaisenaan ilman minkäänlaista takuuta tuotteen laadusta, suorituskyvystä, sopivuudesta kaupankäynnin kohteeksi tai sopivuudesta tiettyyn käyttöön. Asiakas on kokonaan vastuussa Ohjelman käyttämisestä tai sen käytön aiheuttamista seurauksista. Ohjelman suoristuskyky vaihtelee käytettävän tietokoneen mukaan. IDOL ei takaa sitä, että Ohjelma ja sen toiminnot tyydyttävät Asiakasta tai toimivat keskeytyksettä tai virheittä.
Rajoitettu vastuu. IDOL:n vastuu rajoittuu kuittijäljennöksen kanssa palautettujen Ohjelmien tai kirjallisten materiaalien korjauttamiseen tai uusimiseen takuuajan sisällä. Jos IDOL ei voi tarjota uutta ohjelmaa ja/tai käsikirjaa, kauppahinta palautetaan. IDOL tai sen ohjelmistokehittäjät, työntekijät, konsultit tai toimittajat eivät missään tapauksessa ole vastuussa suorista tai välillisistä vahingoista (mukaan lukien rajoituksetta korvaukset liikevoiton menettämisestä, liiketoiminnan keskeytymisestä, liiketoimintaan liittyvän tiedon menettämisestä ja niin edelleen), jotka aiheutuvat Ohjelman ja siihen liittyvän kirjallisen materiaalin käytöstä ja kyvyttömyydestä käyttää sitä, vaikka IDOL:lle tai jollekin sen edustajalle olisi ilmoitettu vahinkojen mahdollisuudesta. 

Yleiset sopimusehdot
Käyttöoikeussopimuksen lakkauttaminen. Tämä käyttöoikeussopimus on voimassa toistaiseksi. Jos Asiakas ei noudata tämän sopimuksen ehtoja, IDOL voi lakkauttaa sopimuksen. Kyseisessä tapauksessa Asiakkaan tulee hävittää kaikki hallussaan olevat Ohjelman kopiot. Asiakas voi lakkauttaa tämän sopimuksen lopettamalla Ohjelman käytön ja hävittämällä kaikki sen kopiot. Sopimuksen lakkauttamisesta on ilmoitettava heti IDOL:lle.
Sopimuksen voimassaolo. Tämä sopimus sisältää kaikki Ohjelmaa koskevat ehdot. Se korvaa tässä muodossaan kaikki muut mahdolliset Ohjelmaa ja siihen liittyvää kirjallista materiaalia koskevat suulliset tai kirjalliset sopimukset.
Yleiset ehdot. IDOL:n edustajat, mukaan lukien jälleenmyyjät, agentit ja työntekijät, eivät saa suullisesti, kirjallisesti, suoraan tai epäsuorasti laajentaa tai muuttaa näitä takuuehtoja. Sama koskee Asiakasta. Vaikka jokin tämän sopimuksen ehto todettaisiin pätemättömäksi, muut sopimuksen ehdot ovat sitovia ja täytäntöönpanokelpoisia. Vaikka jompikumpi osapuoli ei voisi noudattaa jotakin tämän sopimuksen ehtoa, kyseinen ehto jää silti voimaan.	
