(c) 2001 Idol FX AB. Alle rettigheder forbeholdes. Kopiering af hele eller dele af programmet, billeder, lyd eller tekster er ikke tilladt, medmindre skriftlig tilladelse er givet af Idol FX AB. 

Licensaftale 
OBS! Læs garantibestemmelserne nøje igennem, inden du begynder at bruge det medfølgende program (Programmet). Når du bruger Programmet, forpligter du dig til at overholde vilkårene i denne aftale. Dette er et juridisk bindende dokument mellem dig (Brugeren) og Idol FX AB (IDOL).

Begrænset brugerlicens
Programmet er givet i licens og ikke solgt til brugeren af IDOL og må kun anvendes i overensstemmelse med garantibestemmelserne. IDOL forbeholder sig alle rettigheder, som ikke udtrykkeligt er givet til Brugeren.

Kopiering. 
Licensaftalen giver Brugeren ret til at anvende Programmet på én computer ad gangen. Kopiering af Programmet er forbudt.

Begrænsninger i brugsretten
Programmet og det medfølgende trykte materiale er beskyttet i henhold til loven om ophavsret. Brugeren forpligter sig til ikke på nogen måde at genskabe Programmets kildekode i brugbar form, så den kan anvendes af Brugeren eller andre. Brugeren har ikke ret til at ændre, tilpasse, oversætte udleje, lease, distribuere eller videresælge Programmet med fortjeneste og heller ikke at lagre det på et offentligt tilgængeligt netværk eller fremstille produkter som er baseret på Programmet eller dele af det. Brugeren forpligter sig til ikke, hverken helt eller delvist, at give Programmet eller det medfølgende trykte materiale videre til andre eller overføre Programmet elektronisk fra én computer til en anden via netværk.

Rettigheder 
Brugeren ejer den eller de CD`er, Programmet er lagt på, men IDOL forbeholder sig ejendomsret til alle kopier af selve Programmet. Programmet er ophavsretligt beskyttet.

BEGRÆNSNING AF ANSVAR
Garanti. IDOL garanterer, at den eller de CD`er, som Programmet er leveret på, fungerer fejlfrit i halvfems (90) dage under normal brug, regnet fra programmets oprindelige købsdato.

Ansvarsfraskrivelse
IDOL giver ingen som helst garantier for Programmet eller det medfølgende trykte materiale, dets kvalitet, ydeevne, salgbarhed eller egnethed til specielle formål. Programmet og det medfølgende trykte materiale sælges, som det er og forefindes. Brugeren er selv ansvarlig  for al risiko med hensyn til kvalitet og ydeevne. Programmets ydeevne varier, afhængigt af hvilket udstyr det bruges sammen med. IDOL garanterer ikke, at Programmet fungerer fejlfrit og uden afbrydelser, eller at det opfylder Brugerens krav til ydeevne.

Begrænset ansvar
Hverken IDOL, deres produktudviklere, ansatte, underleverandører eller distributører er på nogen måde ansvarlige for indirekte skader (inklusive skade gennem tabt fortjeneste, driftsforstyrrelser i virksomheden, tab af forretningsoplysninger og andre økonomiske oplysninger), som skyldes brug eller manglende evne til at bruge Programmet eller det medfølgende trykte materiale, selv om IDOL eller en autoriseret repræsentant for IDOL er blevet underrettet om risikoen for, at sådanne skader kan forekomme.
 
GENERELLE BESTEMMELSER
Ophævelse af licens. Denne licens gælder indtil videre. IDOL forbeholder sig ret til at ophæve aftalen, hvis Brugeren ikke overholder alle vilkårene i licensaftalen. Hvis licensen ophører med at gælde, skal Programmet og alle kopier af det destrueres. Brugeren kan selv når som helst ophæve denne licens ved at destruere Programmet og alle kopier af det. Ophævelse af licensaftalen skal hurtigst muligt meddeles IDOL.

Aftalens gyldighed
Denne aftale indeholder samtlige vilkår vedrørende Programmet og erstatter dermed alle andre eventuelle aftaler, mundtlige såvel som skriftlige, vedrørende Programmet og det medfølgende trykte materiale.

Generelle vilkår. Ingen repræsentanter for IDOL, det være sig forhandlere, agenter eller ansatte, kan ændre eller udvide disse garantibestemmelser mundtligt eller skriftligt, udtrykkeligt eller stiltiende. Det gælder også for Brugeren. Hvis en del af denne aftale erklæres for ugyldig af en domstol, skal resten stadig være gældende. Manglende iagttagelse af en del af denne aftale indebærer ikke, at den pågældende aftale er ugyldig.
